બસ, આ રીતે દિલીપકુમાર પ્રત્યેનું આકર્ષણ ફિલ્મોની જાણકારી મેળવવા તરફ દોરી ગયું અને જ્યારે તેમને પ્રથમવાર ૧૯૫૭માં માત્ર ૨૦ વયે ‘ફેશન’ નામની ફિલ્મમાં કામ મળ્યું ત્યારે પણ ફિલ્મો માટે જેમ યુસુફ ખાનમાંથી દિલીપકુમાર બની ગયા તેમ જ પોતે પણ ફિલ્મી નામ અલગ રાખવું તેવું નક્કી કર્યું અને નામ પણ દિલીપકુમારની જ એક ફિલ્મ ‘શબનમ’માં દિલીપકુમારના પાત્રનું નામ મનોજ હતું તે પરથી જ પોતાનું ફિલ્મી નામકરણ મનોજકુમાર કરી નાખ્યું.